Държавен вестник, бр. 61, 2014 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  61
Чл. 19. (1) В наредбата по чл. 16, ал. 2 се 
определят:
1. растенията, растителните продукти и 
другите обекти, с които могат да се пренасят 
и разпространяват карантинни вредители;
2. растенията, растителните продукти и 
другите обекти, които са предмет на специ­
ални изисквания при вноса и движението им; 
3. защитените зони по отношение на каран­
тинните вредители и движението на растения 
и растителни продукти през тях;
4. растенията и растителните продукти, 
за които се изисква растителен паспорт или 
фитосанитарен сертификат.
(2) Движението на растенията и растител­
ните продукти, за които се изисква растите­
лен паспорт, на територията на страната се 
извършва само при наличие на такъв паспорт.
(3) Растенията и растителните продукти, за 
които се изисква фитосанитарен сертификат, 
се внасят, преминават транзитно, изнасят или 
реекспортират от територията на страната, 
придружени от фитосанитарен сертификат.
(4) Растителен паспорт или фитосанитарен 
сертификат не се изисква, когато растенията и 
растителните продукти са в малки количества, 
предназначени са за ползване за непромишле­
ни и нетърговски цели или за консумация 
по време на пътуване, при условие че не 
съществува опасност от разпространение на 
карантинни вредители.
(5) Растителен паспорт не се изисква и за 
произведените и/или преработените растения 
и растителни продукти, предназначени за 
лична консумация или за продажба на дребно 
на местния пазар на лица за крайна употреба, 
при условие че не съществува опасност от 
разпространение на карантинни вредители.
(6) За пощенски и куриерски пратки, които 
съдържат растения и растителни продукти, 
подлежащи на фитосанитарен контрол, се 
прилагат изискванията на този закон и на 
актовете по прилагането му.
Чл. 20. (1) При опасност за растенията и 
растителните продукти от проникване и/или 
разпространение на карантинни вредители 
по тях, които не са определени в наредбата 
по чл. 16, ал. 2 и/или в решения на Европей­
ската комисия, министърът на земеделието 
и храните със заповед разпорежда прилагане 
на временни спешни фитосанитарни мерки 
за предотвратяване на опасността. 
(2) Българската агенция по безопасност на 
храните незабавно уведомява Европейската 
комисия, компетентните органи на държави­
те членки и всички заинтересовани лица за 
съществуващата опасност и за предприетите 
мерки по ал. 1.
(3) Мерките по ал. 1 се прилагат до произ­
насяне от Европейската комисия за продъл­
жаването, разширяването или отмяната им.
(4) Средствата за покриване на разходите 
за изпълнение на мерките по ал. 1 се осигуря­
ват от бюджета на БАБХ. При необходимост 
изпълнителният директор на БАБХ прави 
предложение до министъра на земеделието 
и храните за осигуряване на допълнителни 
средства за обезпечаване на спешните мерки.
Чл. 21. Българската агенция по безопасност 
на храните не носи отговорност за претър­
пени вреди и пропуснати ползи, причинени 
от задържането на растения, растителни 
продукти и други обекти за осъществяване 
на фитосанитарния контрол.
Раздел ІІ
Фитосанитарен контрол на територията на 
страната, при внос и транзитно преминаване, 
при износ и реекспорт
Чл. 22. (1) Лицата, които внасят, произвеж­
дат, преработват и/или отглеждат растения 
и растителни продукти по чл. 19, ал. 1, т. 1, 
включително събирателни и разпределителни 
центрове, стокови тържища и пазари на про­
изводители на такива растения и растителни 
продукти, се регистрират в ОДБХ.
(2) За регистрация по ал. 1 лицата подават 
в ОДБХ, на чиято територия осъществяват 
дейността си, заявление по образец, към което 
прилагат документи, определени в наредбата 
по чл. 16, ал. 2.
(3) Заявлението и приложените документи 
по ал. 2 се проверяват от инспектор по расти­
телна защита. При установяване на непълноти 
директорът на ОДБХ писмено уведомява зая­
вителя и определя срок за отстраняването им.
(4) При неотстраняване на непълнотите по 
ал. 3 заявлението се оставя без разглеждане. 
(5) В тридневен срок от подаването на заяв­
лението или от отстраняване на непълнотите 
по ал. 3 инспекторът по растителна защита 
извършва проверка на документите и провер­
ка на място за съответствие с изисквания, 
определени в наредбата по чл. 16, ал. 2. При 
установяване на несъответствия директорът 
на ОДБХ писмено уведомява заявителя и 
определя срок за отстраняването им.
(6) Ако при проверката по ал. 5 се установи, 
че не съществува опасност от разпространение 
на карантинни вредители, в случаите, когато 
заявителите са лица, които не са професио­
нално заети в производството на растения и 
растителни продукти и произвеждат и/или 
преработват растения и растителни продукти, 
предназначени за лична консумация и/или за 
продажба на дребно на местния пазар на лица 
за крайна употреба, процедурата се прекратява 
и инспекторът по растителна защита писмено 
уведомява заявителя. 
(7) В тридневен срок от извършването 
на проверката за съответствие или от от­
страняване на несъответствията по ал. 5 
инспекторът по растителна защита изготвя